WAAR-دهۆك:
پەرلەمانێ ئەورۆپا پرۆژەقانوونەک دەربارەی رێگرییا بانگەشێ بۆ تیرۆرێ پەسەند کر و کۆمپانیێن تۆرێن جڤاکی نەچارن قانوونێ پەسەند بکەن.
پەرلەمانێ ئێکەتییا ئەورۆپا دوهی دانوستاندن ل سەر نەهێلانا بانگەشێ بۆ گرۆپێن تیرۆری ل تۆرێن جڤاکی یێن تویتەر، فەیسبۆک و گۆگل و ژمارەکا دی یا کۆمپانییان کرن و پشتی دانوستاندنان ب پڕانییا دەنگان پرۆژەقانوونەک هاتە پەسەندکرن کو پێدڤییە هەر پۆستێ بانگەشەیا تیرۆرێ بکەت، ل وەلاتێن ئەندامێن ئێکەتییا ئەورۆپا، د کێمتری بیست و چار ساتان دا ژ ئالیێ کۆمپانیێ ڤە بهێتە لادان.
پەرلەمانێ ئێکەتییا ئەورۆپا لادانا پۆستێن بانگەشەیا تیرۆرێ ل سەر کۆمپانیان سەپاندییە و هەر کۆمپانییا پێگریێ ب بریارێ نەکەت، دێ ب رێژەیا چار ژ سەدێ یا باجا بانکی هێتە سزادان.